Hei, denne artikkelen er over ett år gammel og kan inneholde utdatert informasjon

For to uker siden ble det klart at årets Bjørnsonpris går til den amerikanske varsleren Edward Snowden.

Bedt om at han får komme til Norge Bjørnson-akademiet har bedt myndighetene sørge for at Snowden kan komme til Molde 5. september, for å motta årets Bjørnson-prisen for sitt arbeid for personvernet.

Men nå er det klart at norske myndigheter ikke vil garantere for at Edward Snowden ikke blir utlevert hvis han ankommer Norge. Ifølge Dagsavisen skal justisministeren ha skrevet et brev til Bjørnson-akademiet om at det er opp til domstolene å behandle saken om varsleren kommer til Norge.

Justisminister Anders Anundsen (FRP) skriver, ifølge avisen, at han ikke kan gripe inn i utfallet av enkeltsaker som ikke gjelder hensynet til grunnleggende nasjonale interesser eller sikkerhetspolitiske hensyn.

Snowden har ikke lenger et gyldig amerikanske pass, og amerikanske myndigheter ønsker varsleren utlevert om han forlater Russland der han nå har fått midlertidig asyl.

Hege Newth Nouri er president i Bjørnstjerne Bjørnson-akademiet og leder av Norske PEN. Hun vil nå be Bjørnson-akademiets jurister se på saken.